Након повратка у окупирани Загреб, Марко је половином јуна присуствовао састанку Централног комитета КП Хрватске. Потом је заједно са Јосипом Крашом обилазио партијске организације на Банији и у Карловцу, потом у Делницама и у Горском котару те по Хрватском приморју. У Делницама се затекао 22. јуна, када је Немачка напала Совјетски Савез, и истог дана присуствовао партијској конференцији. Након састанка ЦК КПХ, одржаног 13. јула 1941, са циљем да ради на организовању оружаног устанка био је упућен у Лику.